Návrh

Komuniké

Vláda Slovenskej republiky na svojom zasadnutí dňa......................2005 prerokovala a schválila návrh predbežných priorít pre cieľ Európska teritoriálna spolupráca – transnacionálna spolupráca na programové obdobie 2007 – 2013.

Cieľom predkladaného návrhu je definovať predbežné priority pre cieľ Európska teritoriálna spolupráca – transnacionálna spolupráca na budúce programové obdobie  (2007 – 2013), ku ktorým patrí najmä vodné hospodárstvo s nadnárodnou dimenziou vrátane ochrany a manažmentu povodí;  zlepšenie dostupnosti vrátane podpory transeurópskych dopravných sietí; prevencia rizík vrátane ochrany pred environmentálnymi rizikami, najmä povodňami, s možnosťou zabezpečenia príslušných zariadení a infraštruktúry a vytváranie vedeckých a technologických sietí v súvislosti s otázkami vyváženého rozvoja nadnárodných oblastí.   Definované priority majú predbežný charakter a budú sa ďalej spresňovať v nadväznosti na zmeny východiskových dokumentov pre čerpanie pomoci z fondov EÚ, ako aj na základe výsledkov rokovaní s predstaviteľmi Európskej komisie a príslušných partnerských štátov zapojených do transnacionálnej (nadnárodnej spolupráce), ktorými bol poverený minister životného prostredia Slovenskej republiky.